**PÉNZÜGYI BIZOTTSÁG**

* + 1. **H A T Á R O Z A T**

**Száma: t á r g y a**

17/2024. (III. 26.) A bölcsődében, a köznevelési és a szociális intézményekben alkalmazandó intézményi térítési díjakról szóló rendelet elfogadásának javaslata

18/2024. (III. 26.) A Berettyó Kulturális Központ 2023. évi tevékenységéről szóló beszámolója jóváhagyásának javaslata

19/2024. (III. 26.) A Berettyó Kulturális Központ 2024. évre vonatkozó munkaterve jóváhagyásának javaslata

20/2024. (III. 26.) A 2024. évi közbeszerzési terv elfogadásának javaslata

21/2024. (III. 26.) A helyi önkormányzatok kiegészítő támogatásából 2024. évi támogatására vonatkozó igény benyújtásának javaslata

22/2024. (III. 26.) A TOP PLUSZ-1.2.1-21-HB1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projektben parkoló építés tárgyú közbeszerzési eljárás megindításának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2024. március 26-án megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

**Berettyóújfalui Polgármesteri Hivatal részéről:**

Dr. Körtvélyesi Viktor jegyző

Dézsi Ferencné pénzügyi irodavezető

Mile Sándor jegyzőkönyvvezető

**Meghívottak:**

Ulicsné Erdős Erzsébet intézményvezető, Közintézmények Szolg. Irodája

Kállai Irén intézményvezető, Berettyó Kulturális Központ

A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában öt napirendi pont szerepel. A levezető elnök a napirend tervezetét szavazásra bocsátotta, melyet a bizottság tagjai egyhangúan támogattak.

Az ülés kezdete: 1702

**Pénzügyi Bizottság napirendje:**

1./ Előterjesztés a bölcsődében, a köznevelési és a szociális intézményekben alkalmazandó intézményi térítési díjakról szóló rendelet elfogadásáról (2.)

**Előterjesztő:** Muraközi István polgármester

2./ Előterjesztés a Berettyó Kulturális Központ 2023. évi beszámolójának és 2024. évi munkatervének elfogadására (6.)

**Előterjesztő:** Muraközi István polgármester

3./ Előterjesztés a 2024. évi közbeszerzési terv elfogadására (7.)

**Előterjesztő:** Muraközi István polgármester

4./ Előterjesztés a helyi önkormányzatok kiegészítő támogatásából 2024. évi támogatására vonatkozó igény benyújtásáról (11.)

**Előterjesztő:** Muraközi István polgármester

5./ Előterjesztés a TOP PLUSZ-1.2.1-21-HB1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projektben parkoló építés tárgyú közbeszerzési eljárás megindítására (12.)

**Előterjesztő:** Muraközi István polgármester

**1. Napirend:** Előterjesztés a bölcsődében, a köznevelési és a szociális intézményekben alkalmazandó intézményi térítési díjakról szóló rendelet elfogadásáról

**Dr. Körtvélyesi Viktor jegyző** szóbeli kiegészítésében elmondta, hogy minden évben április 1-ig az önkormányzatnak felül kell vizsgálnia a térítési díjas rendeletét. Az idei évben a rendelet-tervezetben szereplő térítési díjak nem változtak, az egyedüli változás az, hogy a Bihari Szociális Szolgáltató Központ által eddig Tépe településen ellátott házi segítségnyújtás, valamint szociális étkeztetés tevékenységek kikerültek az ellátási körből, mivel Tépe úgy döntött, hogy nem a BSZSZK-n keresztül fogja a jövőben igénybe venni ezeket a szolgáltatásokat. Ezen kívül más változás az előző rendelethez képest nincs.

**Ulicsné Erdős Erzsébet intézményvezető** szóban hozzátette, hogy a korábban elhangzottakat annyival szeretné kiegészíteni, hogy a KÖSZI vonatkozásában nem változnak a térítési díjak, viszont most van folyamatban a közbeszerzési eljárás, melynek még nem látják a végét, nem látják, hogy milyen árakat kapnak, nagyon bíznak benne, hogy nem lesznek magasabbak, így nem kell majd módosítani a nyersanyagnormákat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a rendelet-tervezetet szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**17/2024. (III. 26.) Pénzügyi Bizottsági Határozat**

A Pénzügyi Bizottság a bölcsődében, a köznevelési és a szociális intézményekben alkalmazandó intézményi térítési díjakról szóló rendelet elfogadását támogatja és a Képviselő-testületnek elfogadásra javasolja.

**Határidő:** 2024. március 28.

**Felelős:** Dr. Zákány Zsolt bizottsági elnök

**2. Napirend:** Előterjesztés a Berettyó Kulturális Központ 2023. évi beszámolójának és 2024. évi munkatervének elfogadására

**Kállai Irén intézményvezető** szóbeli kiegészítésében elmondta, hogy a 2023. évben a sok bezárás ellenére 62 ezer embernek nyújtottak szolgáltatást a kulturális vonalon, illetve a bevételek tekintetében is túlteljesítették az előzetes terveket.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**18/2024. (III. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyó Kulturális Központ 2023. évi tevékenységéről szóló beszámolóját jóváhagyja.

**Határidő:** 2024. március 28.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**19/2024. (III. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyó Kulturális Központ 2024. évre vonatkozó munkatervét jóváhagyja.

**Határidő:** 2024. március 28.

**Felelős:** Dr. Zákány Zsolt bizottsági elnök

**3. Napirend:** Előterjesztés a 2024. évi közbeszerzési terv elfogadására

**Dr. Körtvélyesi Viktor jegyző** szóbeli kiegészítésében elmondta, hogy március 31-ig kell elfogadnia az önkormányzatnak a 2024. évi közbeszerzési tervét. A tervben azok a közbeszerzések szerepelnek, melyek túlnyomórészt uniós forrásból valósulhatnak meg, amelyekre vonatkozóan már van támogatási szerződése az önkormányzatnak.

**Dr. Zákány Zsolt képviselő** szóban hozzátette, hogy az útfejlesztésben egy jelentősen nagyobbat tervezett az önkormányzat, van-e már erről információ, hogy ez így mehet-e, vagy esetleg szűkíteni kell a műszaki tartalmat?

**Dr. Körtvélyesi Viktor jegyző** válaszában elmondta, hogy nem tud róla, hogy a műszaki tartalmat az adott pályázatnál szűkíteni kellene.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**20/2024. (III. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a közbeszerzésekről szóló 2015. évi CXLIII. törvény rendelkezései alapján megtárgyalta és elfogadja az Önkormányzat 2024. évi közbeszerzési tervét.

**Határidő:** 2024. március 28.

**Felelős:** Dr. Zákány Zsolt bizottsági elnök

**4. Napirend:** Előterjesztés a helyi önkormányzatok kiegészítő támogatásából 2024. évi támogatására vonatkozó igény benyújtásáról

**Dézsi Ferencné pénzügyi irodavezető** szóbeli kiegészítésében elmondta, hogy erre a támogatásra szinten minden évben pályázik az önkormányzat, a tavalyi évben háromszor is sikerült, mindegyik alkalommal sikeresen. Ebben az évben maximum háromszor lehet pályázni, e hét csütörtökön fogja az önkormányzat beadni pályázatát, melyben az igényelt támogatás összege meghaladja a 115,5 millió forintot.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**21/2024. (III. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja, hogy a Magyarország 2024. évi központi költségvetéséről szóló 2023. évi LV. törvény 3. melléklet 2.1.5. Önkormányzatok rendkívüli támogatására az önkormányzatok rendkívüli támogatására támogatási igény kerüljön benyújtásra.

**Határidő:** 2024. március 28.

**Felelős:** Dr. Zákány Zsolt bizottsági elnök

**5. Napirend:** Előterjesztés a TOP PLUSZ-1.2.1-21-HB1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projektben parkoló építés tárgyú közbeszerzési eljárás megindítására

**Dr. Körtvélyesi Viktor jegyző** szóbeli kiegészítésében elmondta, hogy három részre bontották ezt a közbeszerzést, a város több területén történnének parkoló kialakítások. Az előterjesztésben részletesen leírták, hogy hány parkoló, illetve hol kerülnének ezek kialakításra.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**22/2024. (III. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a TOP PLUSZ-1.2.1-21-HB1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projekt keretében parkoló építés tárgyú közbeszerzési eljárást indít, és az eljárást megindító felhívást az alábbiak szerint elfogadja.

**Határidő:** 2024. március 28.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1714 perckor bezárta.

K.m.f.

Dr. Zákány Zsolt Csarkó Imre

Pénzügyi Bizottság elnöke Pénzügyi Bizottság tagja

Mile Sándor

jegyzőkönyvvezető